चार AK-47 और 6 हैंड ग्रेनेड बरामद; बडगाम में वन विभाग की टीम पर गोलीबारी, 2 घायल
Jammu Kashmir Anantnag Encounter Update; Follow Kashmir valley militant incident Latest News, Headlines, Reports On Dainik Bhaska जम्मू-कश्मीर के कुपवाड़ा में बुधवार सुबह LOC के पास सुरक्षा बलों ने दो आतंकवादियों को मार गिराया। आतंकी घुसपैठ की कोशिश कर रहे थे।
जम्मू-कश्मीर के कुपवाड़ा में बुधवार सुबह LoC के पास सुरक्षा बलों ने दो आतंकवादियों को मार गिराया। आतंकी घुसपैठ की कोशिश कर रहे थे।
आतंकियों के पास से चार AK-47 राइफल और 6 हैंड ग्रेनेड बरामद किए गए हैं। मुठभेड़ के बाद BSF और जम्मू-कश्मीर पुलिस ने जॉइंट सर्च ऑपरेशन चलाया।
वहीं, बडगाम में दूसरी वारदात में आतंकियों ने वन विभाग की टीम पर फायरिंग की। इसमें 2 लोग घायल हो गए। इलाज के दौरान इमरान यूसूफ की मौत हो गई। वहीं, हांगीर अहमद चेची का इलाज जारी है।
घटना के दौरान वन विभाग की टीम पुलवामा के राजपोरा में बंगेंडर ब्रिज के पास लकड़ी तस्करों को पकड़ने के लिए बनाई गई चौकी पर चेकिंग कर रही थी। घटनास्थल पर पुलिस ने AK-47 के दो खाली कारतूस बरामद किए हैं।
एक दिन पहले जम्मू-कश्मीर के अनंतनाग जिले में आतंकवादियों ने दो गैर-स्थानीय लोगों को गोली मार दी थी। दोनों को अस्पताल में भर्ती करवाया गया है।
मीडिया रिपोर्ट्स के मुताबिक, दोनों घायल महाराष्ट्र के रहने वाले हैं और एक ज्वेलरी शॉप पर काम करते हैं। घायलों की पहचान अक्षय और सौरव के रूप में हुई है।
इस हमले की जिम्मेदारी आतंकी संगठन द रेजिस्टेंस फ्रंट (TRF) के मुखपत्र कश्मीर फाइट ने ली है।
13 जुलाई को बिहार के 3 मजदूरों को मारी गई थी गोली
जम्मू-कश्मीर के शोपियां जिले में 13 जुलाई को बिहार के रहने वाले तीन प्रवासी मजदूरों को गोली मार दी थी। घायलों की पहचान अनमोल कुमार, हीरालाल यादव और पिंटू कुमार ठाकुर के रूप में हुई थी।
इससे पहले 29 मई को अनंतनाग जिले में दूध खरीदने गए एक गैर-मुस्लिम युवक की गोली मारकर हत्या कर दी गई। हत्या की जिम्मेदारी लश्कर-ए-तैयबा के आतंकियों ने ली थी। पुलिस के मुताबिक, मृतक की पहचान जम्मू क्षेत्र के उधमपुर जिले के दीपू के रूप में हुई है, जो एक सर्कस में काम कर रहा था।
फरवरी में हुई थी कश्मीरी पंडित की हत्या
26 फरवरी को पुलवामा जिले के अचेन इलाके में कश्मीरी पंडित संजय शर्मा की आतंकवादियों ने गोली मारकर हत्या कर दी थी। इस हत्या की जिम्मेदारी आतंकी संगठन TRF ने ली थी। संजय एक बैंक में सिक्योरिटी गार्ड थे।
इस मामले में स्टेट इन्वेस्टिगेशन एजेंसी ने मंगलवार को साउथ कश्मीर के 3 जिलों में 10 ठिकानों पर छापेमारी की। अनंतनाग में 5, शोपियां में 4 और कुलगाम में 1 ठिकाने पर छापेमारी की गई।
एक दिन पहले जम्मू-कश्मीर में चार आतंकवादी ढेर किए
जम्मू-कश्मीर के पुंछ के सिंधरा इलाके में सुरक्षा बलों ने संयुक्त ऑपरेशन में चार आतंकियों को मार गिराया। ऑपरेशन में मारे गए सभी आतंकवादी विदेशी हैं। 17 जुलाई की रात करीब 11:30 बजे शुरू हुई मुठभेड़ 18 जुलाई सुबह तक चली। भारतीय सेना के विशेष बल, राष्ट्रीय राइफल्स और जम्मू-कश्मीर पुलिस के जवान इस ऑपरेशन का हिस्सा थे।
मंगलवार को ही सुरक्षाबलों ने बड़गाम जिले में लश्कर-ए-तैयबा से जुड़े 4 आतंकियों को गिरफ्तार किया। इनसे आपत्तिजनक सामान भी बरामद हुआ।
10 जुलाई: पुलिस ने 10 आतंकियों को गिरफ्तार किया 
जम्मू-कश्मीर पुलिस ने 10 जुलाई को प्रतिबंधित अलगाववादी संगठन JKLF और हुर्रियत को फिर से एक्टिव करने के लिए काम कर रहे 10 आतंकियों को गिरफ्तार किया। पुलिस ने बताया कि ये आतंकी पाकिस्तान में बैठे अपने मालिकों के ऑर्डर पर मीटिंग कर रहे थे।
ये विदेशी संस्थाओं के संपर्क में थे। इनमें से कुछ लोग JKLF के फारूक सिद्दीकी और राजा मुजफ्फर की अध्यक्षता वाले कश्मीर ग्लोबल काउंसिल जैसे अलगाववाद का प्रचार भी करते थे।
जम्मू- कश्मीर में पिछले 1 महीने में मारे गए 11 आतंकी
जम्मू-कश्मीर में आर्मी और पुलिस ने पिछले महीने में 11 आतंकियों को ढ़ेर किया। 23 जून को कुपवाड़ा में 4 आतंकी मार गिराए। वे पाकिस्तान से भारतीय सीमा में घुसपैठ करने की कोशिश कर रहे थे। इससे पहले, 16 जून को कुपवाड़ा में ही 5 आतंकवादी मारे गए थे।
इसके अलावा, 13 जून को सुरक्षा बलों ने माछिल सेक्टर में 2 आतंकियों को मार गिराया था। पूरी खबर पढ़ें...
आतंकियों के एनकाउंटर से जुड़ी ये खबरें भी पढ़ें...
1. कुपवाड़ा में 5 विदेशी आतंकी मारे गए, सेना ने एनकाउंटर में मार गिराया
जम्मू-कश्मीर के कुपवाड़ा में सेना ने एनकाउंटर में 5 विदेशी आतंकियों को मार गिराया। जम्मू-कश्मीर के ADGP विजय कुमार ने बताया था कि आतंकियों की जानकारी मिली थी। सर्च ऑपरेशन चलाकर सभी को मार गिराया गया। कुपवाड़ा सेक्टर में इस साल घुसपैठ की यह पहली बड़ी कोशिश थी। पूरी खबर पढ़ें...
2. राजौरी में सेना और आतंकियों के बीच मुठभेड़, एक आतंकी मारा गया​
​​​​जम्मू-कश्मीर के राजौरी में सुरक्षाबलों और आतंकियों के बीच हुई मुठभेड़ में एक आतंकी मारा गया। डसाल इलाके में आतंकियों के छिपे होने की सूचना मिलने के बाद सुरक्षाबलों ने घेराबंदी कर तलाशी अभियान शुरू किया था। पूरी खबर पढ़ें...